GiliGold/VAD_KnessetCorpus huggingface dataset:
<רן שדמי: למשל, גם בקווים בין מטרופולינים כמו תל אביב חיפה, תל אביב ירושלים, ירושלים באר שבע וכו' וגם בין אותם אזורים שלא הוכללו במטרופולנים, אל המטרופולינים וביניהם.
ישראל אייכלר: בתוכם אתה מתכוון.
<רן שדמי: בתוכם.
<שלומית אבינח: סליחה, בכנסת הקודמת לא הספקנו לדון על זה, אבל היו לנו הרבה פניות של תושבי הצפון שציינו שעלויות הנסיעה שלהם, גם אם זו נסיעה קצרה, הן מאוד מאוד גבוהות יחסית לאותו מרחק שבמרכז.
<איתי חיים: הנה, טבריה כרמיאל – 25 שקל לנסיעה של 40 דקות.
<איתי חיים: זו הרפורמה של "אגד".
ישראל אייכלר: והם גם קשורים מאוד לערים האלה.
<שלומית אבינח: השאלה אם יש התייחסות לזה כי זה - - -
יעקב גיל: זאת הרפורמה שמשרד האוצר לא הסכים לתקצב בסבב הנוכחי של התקצוב.
<שלומית אבינח: יש פה ממשרד האוצר, אולי - - -
ישראל אייכלר: מי פה ממשרד האוצר?
ישראל אייכלר: חשבתי שאתה משרד התחבורה.
ישראל אייכלר: בוועדת הכנסת הופעת היום מטעם?
<אלון מסר: משרד האוצר.
<אלון מסר: גם של תחבורה, אני גם כן בשבילם, הייתי נציג הממשלה לצורך העניין.
ישראל אייכלר: לא הבנתי, זיהיתי אותך כמשרד התחבורה.
ישראל אייכלר: כמה צריך לעלות אם נוסיף את ה-30% האלה בלי המטרופולינים וכל הבלגן?
<אלון מסר: אני אגיד כך, רפורמת המטרופולינים באמת באה לטפל בחלק הארי של הנסיעות שמתבצעות היום בתחבורה ציבורית.
<אלון מסר: יש לה עלות תקציבית של 120 מיליון שקל כל שנה, זו עלות משמעותית.
<אלון מסר: בסופו של דבר היא באמת מטיבה מאוד עם הרוב הגדול של האנשים, אולי בשוליים פחות, אבל לרוב הגדול היא אמורה להטיב עם זה.
<אלון מסר: המטרה היא יותר נוסעים, זה חלק מאוד חשוב.
<אלון מסר: המטרה היא לא רק להוזיל תעריף אלא לעודד אנשים לעשות עוד נסיעה באוטובוס, עוד נסיעה ברכבת ושלא יחשיבו שזה יעלה עוד כסף כי הם שילמו את הכול מראש.
<אלון מסר: אנחנו מאוד מקווים שזה אכן ילך.
<אלון מסר: לגבי מה שרן דיבר עליו לגבי הרפורמה הבין-עירונית, הרעיון של הרפורמה הבין-עירונית, שאנחנו מכירים, זו רפורמה שהעלות שלה היא מאוד משמעותית - - - <קריאה> כמה?
<אלון מסר: מדובר בסביבות סדר גודל של חצי מיליארד שקל בשנה.
<אלון מסר: <קריאה> זו אותה עלות כמו הורדת מע"מ אפס?
<אלון מסר: זה סדרי הגודל, אבל זה לא רלוונטי כי כרגע אין לזה מקור תקציבי.
ישראל אייכלר: רגע, אנחנו מדברים בסך הכול על 30% מהנוסעים, כל הרפורמה עלתה לכם 120 מיליון, אז 30% מזה, לפי הליבה שלא למדתי, זה בערך 35 מיליון שקלים.
<אלון מסר: השאלה מה כוללת הרפורמה.
<אלון מסר: להכניס אותם פנימה לא בהכרח נותן את אותו דבר.
<אלון מסר: שינוי של התעריפים, כמו שרן אמר, יש אי סדר, יש שונות מאוד גדולה בתעריפים בכלל.
<אלון מסר: כרגע זה מתבצע באזור הבין-עירוני, או מה שלא נמצא במטרופולין.
<אלון מסר: יש שם מקומות שאולי הם מאוד יקרים יחסית, יש מקומות שהם מאוד זולים או נמוכים באופן יחסי.
<אלון מסר: ההצעות שאנחנו מכירים, לעשות סדר במתחם הזה, במרחב הבין-עירוני הזה, אלו עלויות מאוד משמעותיות של מאות מיליוני שקלים בשנה.
ישראל אייכלר: איך הגעת למאות מיליונים?
ישראל אייכלר: בסך הכול מדובר על: קריית גת, עפולה - - -
<אלון מסר: זה הרבה יותר.
<אלון מסר: זה כול הצפון וכל הדרום של כל מיני שלא נמצאים במטרופולין.
ישראל אייכלר: בתוך המטרופולין.
<אלון מסר: המטרופולין כבר טופל כרגע.
<אלון מסר: בין המטרופולינים ומחוץ למטרופולינים בכל הארץ שזה נפח נסיעה מאוד גדול.
<אלון מסר: נכון, כרגע אין לזה תקציב.
<אלון מסר: בתקציב המדינה אין לזה מקורות תקציביים ולכן אנחנו לא מקדמים רפורמה במהלך הזה.
יעקב גיל: זה עניין של סדר עדיפויות.
יעקב גיל: לא יהיה נכון להגיד שאין תקציב היום, זה סדר עדיפויות.
<אלון מסר: בשנת 2016 אושרו 120 מיליון שקל, זה גם מהלך שעליו מדברים הרבה שנים.
<אלון מסר: אני שמח שהממשלה מצא מקום לתעדף אותו, כרגע אין מקורות נוספים.
ישראל אייכלר: אבל יש פה אי צדק ש-120 מיליון ניתנים ל-70% מהנוסעים ו-30% מהנוסעים - - -
<אלון מסר: אבל גם ה-70% מהנוסעים הם טובים לנסיעה בתוך המטרופולין.
<אלון מסר: למי שנוסע מחיפה לתל אביב - - -
ישראל אייכלר: זה לא אזרח מסוים.
<אלון מסר: למי שנוסע מירושלים לתל אביב, המטרה של הרפורמה הספציפית הזאת היא לעשות, בוא נאמר, לסדר את המצב הזה, אלא למי שנוסע במרחב תל אביב, במטרופולין תל אביב- - -
ישראל אייכלר: כביש ירושלים תל אביב לא מספיק עמוס?
ישראל אייכלר: למה אתה רוצה שיסעו באוטובוסים ובתחבורה ציבורית?
<אלון מסר: אנחנו מאוד רוצים שיסיעו באוטובוסים ובתחבורה ציבורית, עושים רכבת, עובדים על הכול.
<אלון מסר: ברגע בגלל שזה לא מתוקצב אז מי שבעצם נוסע מקריית שמונה בקו של "אגד" לעכו, שזה בצפון, משלם 35 שקלים.
<אלון מסר: צריך להגיד בוועדה, במסגרת החוק, שוועדת הכנסת היום אישרה, יש פטור מחובת ההנחה, צפויה בקרוב הפחתה של 14.5% מלמעלה של התעריפים, זה חסר תקדים, לא היה פה מעולם דבר כזה.
<אלון מסר: התעריפים היקרים ביותר, אלה שהכי יקרים, במונחים שקלים הם גם יוזלו הכי הרבה.
<אלון מסר: כלומר, כרטיס שעלה 40 שקל הוא זול יותר מכרטיס שעלה 20 שקל.
ישראל אייכלר: כן, אבל האפליה - - -
<אלון מסר: נאמר פה שיש כרטיסים יקרים, אלה שיקרים יוזלו יותר כרגע.
<אלון מסר: עכשיו זה לא יפתור את הכול, נכון, אבל זה בפירוש ישפר משמעותית - - - <קריאה> נסיעה מעכו לטבריה שעולה לי 25 שקל, על מה?
<אלון מסר: אני אומר, יחסית הוא יותר - - <קריאה> הכול יכול להיות יותר פשוט - -
<אלון מסר: הכול יכול להיות יותר זול, הכול גם יכול להיות יותר יקר – הכול יחסית כמו שנאמר.
<אלון מסר: צריך להגיד, ממש בחודש הקרוב הולכת להיות דרמה במונחי תעריפי התחבורה הציבורית וכול התעריפים שאנחנו מדברים עליהם כרגע לא יהיו רלוונטיים בעוד שבועיים - - <קריאה> יש כבר תאריך ליישום של זה?
<אלון מסר: מותנה בחקיקה.
<אלון מסר: אנחנו מעריכים שהכנסת מתגייסת פה לעשות את זה כמה שיותר מהר.
<אלון מסר: אני מקווה, שאיפה, שבוע, שבוע הבאה.
<אלון מסר: צריך כמה ימים להיערך טכנית וגם כמה שיותר מהר.
<אלון מסר: זה עבר פה אחד, כלום נרתמים לנושא הזה.
<אלון מסר: אני מקווה שזה יהיה כמה שיותר מהר.
<אלון מסר: זה ישנה דרמטית גם את התעריפים בפריפריה.
ישראל אייכלר: כן, אבל האפליה שמרגישים תושבי קריית גת וכל אלה שפנו אלינו מכל היישובים האלה תישאר.
<אלון מסר: צריך להגיד שתושבי קריית משלמים תעריף נמוך מאוד ביחס לחבריהם כשהם חושבים שהם מופלים לרעה.
<אלון מסר: <קריאה> הנסיעה לא יותר יקרה מאשדוד לתל אביב.
<אלון מסר: אבל אשקלון, וזה גם יותר קרוב.
<אלון מסר: אשקלון הרבה יותר קרובה.
<אלון מסר: <קריאה> ועפולה, וחיפה?
<אלון מסר: יכול להיות שיש כאן אנשים שחושבים שהם נפגעו כי הם לא נכללים, זה נכון.
<אלון מסר: המטרה הייתה להטיב עם כמה שיותר אנשים במסגרת - - -
<איתי חיים: כבוד היושב ראש, הבשורה ברפורמה זה השילוב של מספר מפעילים, שילוב יחד עם הרכבת.
<איתי חיים: היום תושב קריית גת כשירצה לנסוע לתל אביב ברכבת, אין לו את הכרטיס המשותף, הוא צריך לשלם 26.5 שקל לנסיעה ברכבת.
<איתי חיים: זה מחיר שהוא מאוד מאוד יקר וקריית גת לא נכללת.
<שלומית אבינח: כל העניין של הרפורמה זה שמי שמשלב בין רכבת לאוטובוס.
ישראל אייכלר: בהסדר הבין- עירוני אתה תעשה את השילוב הזה?
<אלון מסר: זו בדיוק הכוונה.
<אלון מסר: זה הרעיון.
<אלון מסר: תלוי בתקציב.
ישראל אייכלר: אני אגיד לך למה אני שואל מתי, כי אני יושב כבר הרבה זמן, גם אתם הזמן שלכם יקר וכולנו מקבלים משכורת על כל דקה שאנחנו יושבים, אנחנו רוצים לבוא עם איזו בשורה, עם איזה תכלס.
<אלון מסר: בנושא של הרפורמה הבין-עירונית אין לנו כרגע בשורה, כי כמו שאמרתי מדובר בעלות תקציבית מאוד גבוהה שאין לה כרגע מקור - - -
<שלומית אבינח: מה העלות התקציבית שלה?
<אלון מסר: בסביבות חצי מיליארד שקל.
<שלומית אבינח: שקל?
<אלון מסר: זה סדר הגודל.
ישראל אייכלר: איך כשנוריד 17% זה יעלה לכם 650 - - -
<אלון מסר: זה לכולם.
ישראל אייכלר: וכאן דובר על שארית מטרופולין.
<אלון מסר: זה לא שארית, זה כולל, כמו שאמרתי, נסיעות מקריית גת לתל אביב, בין המטרופולין זה המון נסיעות.
ישראל אייכלר: אתם קבעתם, לא אני, ש-70% מהנסיעות מתבצעות בתוך המטרופולין.
ישראל אייכלר: זאת אומרת שרק 30% בין- עירוני, אז לא יכול להיות שזה יהיה הרבה יותר יקר.
<אלון מסר: זה יכול להיות כי השינוי שאתה הולך לעשות, התעריפים שונים.
ישראל אייכלר: המרחקים יותר גדולים.
<אלון מסר: כן, בתוך העיר, נסיעה בתל אביב, לצורך העניין, עולה 6.90 שקל והנסיעה בבין-עירוני עולה 25 שקל.
<אלון מסר: שינוי בתעריף של 25 שקל שקול להרבה יותר.
ישראל אייכלר: אתם בדקתם את זה שזה - - -
<אלון מסר: יש עבודה מסודרת שנעשתה עם משרד התחבורה.
<אלון מסר: בדקנו בדיוק, יש חלופות.
<אלון מסר: יש כמה וכמה חלופות ובכולן מדובר במאות מיליוני שקלים ולכן זה תלוי.
<אלון מסר: זה יכול להיות שבמקום 25 זה יהיה 20 וזה יכול להיות גם 17.
<אלון מסר: זה מאות מיליוני שקלים בכל חלופה שיש.
יעקב גיל: חצי מיליארד שקל זה ממש לא הרבה כסף במונחי משרד התחבורה.
יעקב גיל: זה ממש מקומם.
יעקב גיל: יש מחלפים - - -
ישראל אייכלר: כמה תקציב משרד התחבורה כולו?
<אלון מסר: תקציב פיתוח בסביבות ה-17 - - -
יעקב גיל: אבל עושים פה מחלפים בתקציבים הרבה יותר גבוהים.
יעקב גיל: תעכב מחלף אחד בשנה.
ישראל אייכלר: אתה יודע שיש חבר כנסת שאומר- - -
יעקב גיל: קו רכבת אחד יכול לעלות מיליארדים.
יעקב גיל: זה לא טיעון.
ישראל אייכלר: יש חבר כנסת אחד שאומר 'תורידו F16 אחד ופתרתם את הבעיה'.
ישראל אייכלר: אז יהיה F16 אחד פחות במחסן.
ישראל אייכלר: אני לא יודע אם הוא צודק או לא, אבל הוא בודד, אף אחד לא אומר את זה.
ישראל אייכלר: אז אי אפשר לומר תורידו מחלף.
יעקב גיל: צריך להגיד, זה חצי מיליארד שקל כל שנה.
יעקב גיל: לא שאני מזלזל בחצי מיליארד שקל חד-פעמי, אבל זה כל שנה.
ישראל אייכלר: יש לי שאלה, החוק הזה שאנחנו עושים עכשיו, כל שנה הוא יהיה?
<אלון מסר: כל שנה 650 מיליון שקל.
<אלון מסר: ביחס להיות 650 מיליון כל שנה.
ישראל אייכלר: אם כך בשנה הבא יבוא איזה שר אוצר וישנה.
<אלון מסר: החוק מחייב שכל שינוי במס ערך מוסף, גם אם המע"מ יעלה בשנה הבאה מ-17% ל-18% או חלילה יותר, זה לא ישפיע על תעריפי התחבורה הציבורית.
<אלון מסר: אפשר לעדכן את תעריפי התחבורה הציבורית בדברים של עדכון ממדים ושל דברים אחרים, אבל לא משיקולים של מע"מ, יש הפרדה מוחלטת בדבר הזה.
<אלון מסר: זה מעכשיו ואליך, זו חקיקה ראשית.
ישראל אייכלר: זאת אומרת, לא יבוא שנה הבא מישהו מהאוצר ויגיד לבטל חלק מהחוק, יתחיל לעשות פיחות זוחל?
<אלון מסר: לא נוכל לבוא ולעשות.
<אלון מסר: החשש, או מה שהוצג כחשש אפשרי שלפעמים תעריפי המע"מ משתנים ועולים ויורדים, במקרה עכשיו זו ירידה ובדרך כלל זה הולך לכיוון השני, כתוצאה מזה לאט-לאט יוכלו לכרסם.
<אלון מסר: החוק בדיוק מבטיח שלא יכול להיות, שינוי במע"מ לא ישפיע יותר.
<אלון מסר: כעת מנטרלים - - -
ישראל אייכלר: במע"מ לא, אבל בתעריף כן.
<אלון מסר: התעריף מתעדכן במדד באופן כללי, אבל זה לא קורה בדרך כלל.
<רן שדמי: מתי קרה שהממשלה החליטה על עליית תעריפים מעבר לחוק?
<אלון מסר: להוריד?
<אלון מסר: לעלות, לעלות.
<אלון מסר: להוריד תמיד אפשר.
<רן שדמי: מעלים.
<רן שדמי: יש תעריפי חוק כשהממד עולה - - -
<אלון מסר: רק משיקולים כאלה, לא מעבר לזה.
ישראל אייכלר: רק לפי מדדים, לא מעלים סתם ככה?
<אלון מסר: בשנים האחרונות אני לא זוכר מעבר לזה.
<אלון מסר: מאוד מאוד נדיר.
<אלון מסר: האפשרות תיאורטית קיימת, אבל - - -
ישראל אייכלר: הייתה תקופה, אני לא זוכר, זה היה בשנים האחרונות, שהמדינה השתחררה מסבסודים אז דובר גם להפסיק לסבסד את התחבורה הציבורית.
ישראל אייכלר: על הלחם ביטלו את הסבסוד, הרבה סבסודים ביטלו.
<אלון מסר: את התחבורה הציבורית אנחנו מסבסדים ודווקא מגדילים בשנים האחרונות, בדרך כלל.
ישראל אייכלר: אני רוצה לצאת עם בשורה מהדיון הזה שיהיה דיון על הרפורמה הבין-עירונית, אבל לפי מה שהבנתי ממך זה אפילו לא על השולחן בכלל.
<אלון מסר: כרגע זה לא על השולחן.
<אלון מסר: הבשורה שאני יכול להגיד, שאנחנו מקדמים במהירות את החוק להפחתת תעריפי התחבורה הציבורית שישפיע גם, אני לא יודע עם בעיקר, אבל ישפיע באופן משמעותי גם על מי שלא נמצא במטרופולין שהתעריפים שלו יותר יקרים.
<אלון מסר: הוא יזכה אפילו להנחה, במונחים שקליים לדעתי, בחלק מהמקרים יותר גדולה.
<אלון מסר: זאת הבשורה שאני יכול לתת פה.
<אלון מסר: זה יהיה כמה שיותר מהר.
<איתי חיים: כבודו, יש כאן כן שאלה אחת שעולה.
<איתי חיים: איך הם כן יכולים לתקן את העיוותים שקיימים היום.
<איתי חיים: אם זה השיוך של קריית גת ואם זה אזור של גוש שילה שהוא הוצא מחוץ לאזור ירושלים.
<איתי חיים: בעצם איך הולכים לסבסד את זה תקציבית, האם יש איזה - - -
ישראל אייכלר: אם זה תיקונים קטנים אולי אפשר.
<רן שדמי: תיקונים קלים.
ישראל אייכלר: למשל, קריית גת ועפולה וערים גדולות זה תיקון קטן.
ישראל אייכלר: F16 זה לא תיקונים קלים.
<רן שדמי: עפולה וקריית גת, אני לא בטוח שזה עונה לקריטריונים של תיקונים קלים.
<רן שדמי: אנחנו כן אוספים כל מיני דברים לראות אם יישובים כאלה - - -
ישראל אייכלר: צפת וכל אלה?
ישראל אייכלר: למה באמת צפת לא במטרופולין של חיפה וראש הנקרה כן?
ישראל אייכלר: F16 כסף.
<אלון מסר: לא רק כסף, גם הרבה נסיעות.
<אלון מסר: צריך להגיד שזה לא עניין רק של כסף, אני לא אגיד שזה לא של כסף אבל לא רק.
<אלון מסר: בסוף נעשתה עבודה לראות איפה בסוף רוב האנשים נוסעים מבחינת היום-יום והעבודה ולהגדיר מטרופולין לפי הנסיעות.
<אלון מסר: בסוף, פחות אנשים נוסעים מצפת לחיפה כל יום, מצפת לירושלים בוודאי, מאשר מה שיש לך היום בתוך מטרופולין חיפה.
ישראל אייכלר: צפת ירושלים לא הוזלתם כלום.
<רן שדמי: ביטלנו את הקוד 12, שכחת כבר.
<רן שדמי: ביטלנו ב-1.12, זה עזר לנוער בצורה דרמטית.
ישראל אייכלר: זה לא ה-1.1. נכון, ב-4 בדצמבר.
ישראל אייכלר: כמה עולה להם צפת ירושלים?
<רן שדמי: אני לא זוכר.
<אלון מסר: שוב, כל התעריפים האלה הולכים לרדת משמעותית, ממש בעוד שבוע-שבועיים.
ישראל אייכלר: אני פתחתי את הדיון, אני לא יודע אם היית פה בהתחלה, בדיון הקודם ברכתי, לא קל לחברי הכנסת לברך את הממשלה, אבל ברכתי את הממשלה ואת שר התחבורה, את שר האוצר ואת השר אריה דרעי, כי אז הוא לא היה שר הפנים ועכשיו אני אומר שר הפנים והפריפריה, על ההישג הזה.
ישראל אייכלר: אמרתי שזה חסר תקדים.
ישראל אייכלר: מאז קום המדינה אני לא זוכר שהייתה הנחה כל כך גדולה.
ישראל אייכלר: סיכום הישיבה הזאת: הוועדה שמעה שהרפורמה הבין-עירונית המתוכננת לא תהייה בשנה הקרובה.
ישראל אייכלר: אנחנו פונים לשר התחבורה ולשר האוצר כן לקדם את הרפורמה הזאת ולקרב את הערים המרכזיות שיצאו מהרפורמה הזאת ולהכניס אותן לתוך הרפורמה בדרך כזאת או אחרת.
ישראל אייכלר: אני רוצה להודות לכם שהייתם פה.
ישראל אייכלר: אנחנו נפתח את הישיבה ואנחונ מדברים על הנושא פניות ציבור בנושא תחבורה ציבורית בבני ברק, הצפיפות בנתיבי התחבורה הציבורית וחניית אוטובוסים בבני ברק, כחלק מסדרת הדיונים שהיו לנו על אזור הדרום ועל בית שמש, הרבה על ירושלים.
ישראל אייכלר: הוועדה דנה בתקופה האחרונה בנושא התחבורה הציבורית בכמה ערים, בני ברק היא עיר גדולה בגוש דן, יש לה בעיות תחבורה רבות מאוד.
ישראל אייכלר: בני ברק היא עיר צפופה, זמני הנסיעה בבני ברק ארוכים וממושכים יותר מכל ערי ישראל, לפי מה שבדקנו, בגלל הנוסעים ובגלל היעדר נתיבי תחבורה ציבורית.
ישראל אייכלר: אין כמעט תשתיות בעיר בני ברק לתחבורה ציבורית, אין מסופים לאוטובוסים.
ישראל אייכלר: תחנת הרכבת בבני ברק לא נגישה לתחבורה ציבורית.
ישראל אייכלר: שימו לב לנתון, ל-70% מהאוכלוסייה בבני ברק אין כלי רכב פרטיים, 50% מהאוכלוסייה משתמשים באופן קבוע בתחבורה ציבורית.
ישראל אייכלר: קיימות בקשות רבות לתוספות קווים סדירים לבני ברק, כמו קו חולון בני ברק, אך בגלל תשתית לקויה והיעדר מקומות חניה עדיין הקו לא פועל למרות שהקו אושר במשרד התחבורה.
ישראל אייכלר: כמו כן יש עסקים בסמוך ליציאות מהעיר שאנשים חונים שם ומעכבים את הזרימה וגורמים לפקקים רבים.
ישראל אייכלר: קיבלנו תלונות על שעות שאין בהן אכיפה בענייני תנועה לחונים על הציר וגם כאלה שכן מקבלים דוחות, זה לא מספיק ועדיין רכבים חונים על מסלולי נסיעה.
ישראל אייכלר: לא ראינו תכנית אסטרטגית תכנונית להכוונת תכנון עתידי לתחבורה הציבורית בבני ברק וחברות התחבורה טוענות שיש להן בעיות גדולות ומי שמסתובב מכך זה ציבור משתמשי התחבורה הציבורית שסובלים משירות לקוי.
ישראל אייכלר: אנחנו נשמע פה את תשובות חברי המפעילים, אז אני לא צריך להקריא את התשובות שאנחנו קיבלנו מהם, וגם משרד התחבורה שלח לנו התייחסות מאוד מעניינת.
ישראל אייכלר: משרד התחבורה אומר שבעיר בני ברק יש 180,000 תושבים והיא מהווה מוקד מרכזי עבור האוכלוסייה החרדית מכל רחבי הארץ, זאת אומרת כמעט כל יהודי חרדי בכל הארץ מגיע לבני ברק.
ישראל אייכלר: יש גם אוכלוסייה לא חרדית ומועסקים שם 16,500 תושבי העיר וגם קרוב ל-20,000 איש שאינם תושבי העיר, מתל אביב, פתח תקווה, רמת גן.
ישראל אייכלר: יש גם אזור מסחרי שמושך מבקרים רבים מערים אחרות.
ישראל אייכלר: מדובר בעיר עתירת תחבורה ציבורית ומתבצעות שם 6,200 נסיעות אוטובוס מדי יום באמצעות 162 קווים.
ישראל אייכלר: פעם הייתה בדיחה על עיירה שכששני סוסים ועגלה היו נכנסים לעיירה אז אחד היה חייב לצאת כי כל העיירה הייתה בגודל של סוס ועגלה אחת.
ישראל אייכלר: אני לא יודע איך בני ברק יכולה להכיל 162 קווים.
ישראל אייכלר: מדי יום מתבצעות בעיר 104,000 נסיעות נוסע, מתוכם 40,000 נוסעים מבצעים נסיעות פנימיות בעיר וזה אומר ש-60% נוסעים נסיעות בין עירוניות בתוך העיר, מהעיר, אל העיר.
ישראל אייכלר: זה מדהים, אני לא חושב שיש עוד עיר כזאת שרק 40% מהנסיעות הן פנימיות.
ישראל אייכלר: העיר סובלת ממחסור בתשתיות הקשורות בתחבורה הציבורית, כבר אמרנו, ומה הן התשתיות החסרות, גם אמרנו, ומה שטוען משרד התחבורה, אנחנו נשמע פה את נציג משרד התחבורה, פתרונות אלטרנטיביים וכל הדברים האלה.
ישראל אייכלר: עיקר הבעיה היא בהתמודדות בימי עומס כבדים.
ישראל אייכלר: אם כל יום זה עומס לא רגיל בבני ברק, אז אם מדובר בל"ג בעומר, בפורים, בערבי ומוצאי חגים, ההתמודדות היא קשה ביותר ומי שסובל מזה זה ילדים, נשים וגברים שנוסעים באוטובוסים.
ישראל אייכלר: כמנהגנו בוועדה לפניות הציבור אנחנו נותנים זכות דיבור ראשונה לפונים.
ישראל אייכלר: אז יש לנו פונה אחת, הגב' אילנה שמסיאן.
<אילנה שמסיאן: אני מייצגת את העיר חולון.
<אילנה שמסיאן: לגבי תחבורה ציבורית מה שמאוד מאוד נחוץ לנו, אין לנו אוטובוס ישיר מחולון לבני ברק.
<אילנה שמסיאן: הבנות של הסמינר בבוקר כשהן נוסעות הן נוסעות שעתיים נסיעה הלוך, שעתיים חזור, ולקניות בכלל לא יכלו להגיע באוטובוס, בכלל לא חושבים על זה, כי זה דבר בלתי אפשרי.
<אילנה שמסיאן: התושבים החרדים, הדתיים של חולון, ברוך ה' גדלנו, ברוך ה' יש לנו צרכים, יש לנו קניות, יש לנו לימודים.
<גבי נבון: מאיפה את בחולון?
<גבי נבון: חולון היא עיר גדולה.
<אילנה שמסיאן: ברוך ה' כן.
<אילנה שמסיאן: בכל חולון יש שכונות וברוך ה' בכל השכונות יש הרבה דתיים שגרים.
ישראל אייכלר: חולון הפכה מחול לקודש.
<אילנה שמסיאן: לימודים, קניות, הכשרות, מה לא.
<אילנה שמסיאן: הלב שלנו בני ברק אבל אנחנו גרים בחולון ואנחנו צריכים לנסוע לשם לעתים תכופות ומאוד קשה.
<אילנה שמסיאן: למה אני צריכה לנסות להגיע לעזריאלי לסיבוב ויש לי כביש גהה לידי ב-20 דקות?
<אילנה שמסיאן: אני אספתי בעצמי הרבה חתימות ועצרתי ברגע ואמרתי 'טוב, זה מספיק, בואו נראה את עצמנו עכשיו'.
<אילנה שמסיאן: פניתי לתחבורה ציבורית, למר אסי, והגעתי למצב שאמרו לי שיש הסכמה, אבל הגעתי למסקנה אחר כך שאמרו לי שמה שבעיה זה עיריית בני ברק, ממש לא האמנתי, בני ברק - - -
<עמיר קינן: אולי רגע אני אעצור אותה.
ישראל אייכלר: למה לעצור?
ישראל אייכלר: יש לך בשורה?
<עמיר קינן: כי זה כבר נפתר.
<עמיר קינן: את עבדת באמת מול אסי סוזנה ובאמת סגרנו עם אסי, בחודש הבא מתחיל לעבוד קו חדש בין חולון לבני ברק.
<אילנה שמסיאן: אבל יש חניה, יש הכול?
<עמיר קינן: אין חניה, אין כלום, אבל האוטובוס עובד.
<עמיר קינן: אין תחנת קצה, אין כלום, אבל בכל זאת האוטובוס יעבוד, זה נקרא קו 146.
<אילנה שמסיאן: ואיפה הוא יחנה?
<עמיר קינן: הוא יישאר באוויר, כמו כל שאר האוטובוסים האחרים - - -
ישראל אייכלר: הוא יעמוד בכל התחנות?
<עמיר קינן: אם אייל רוצה שהוא יגיד את מסלול הנסיעה, הוא יכול להגיד את מסלול הנסיעה, אבל - - -
ישראל אייכלר: לא, עצם הבשורה, אני רוצה לברך את - - -
<אילנה שמסיאן: זה לחולון?
<ארז לבחר: הוא יוצא מחולון, מגיע לבני ברק, בתוך בני ברק, עובר בחזון איש, ברבי עקיבא, וחוזר חזרה.
<ארז לבחר: הלוך ושוב.
<אילנה שמסיאן: כאילו הוא הולך לבני ברק וחוזר וחונה ב - - -
<ארז לבחר: לא, הוא יוצא מחולון, מסיים בבני ברק, יוצא מבני ברק ומסיים בחולון.
<ארז לבחר: עוד אוטובוס לפקק.
<אילנה שמסיאן: אבל אנחנו חייבים את זה.
<אילנה שמסיאן: אבל תדירות, אנחנו רוצים שתהיה גם תדירות.
ישראל אייכלר: מה תהיה התדירות, ארז?
<ארז לבחר: כל חצי שעה.
<אילנה שמסיאן: ובשעות השיא אותו דבר?
<ארז לבחר: כל חצי שעה בשלב זה, אם אנחנו - - -
ישראל אייכלר: משרד התחבורה, אתה יודע בטח מהדבר הזה, כי אתם - - -
<קריאה: רק אני רוצה לומר, לפני מספר שנים, כשאני עוד הייתי ממונה שם, עשינו גם קו מחולון עד בני ברק, קו ממש - - -
<קריאה: שאף אחד לא נסע בו.
<אילנה שמסיאן: אבל זה דן?
<עמיר קינן: אגד.
ישראל אייכלר: כמה זמן ייקח המסלול בערך?
<ארז לבחר: 45 דקות הוא מגיע מחולון לבני ברק.
<אייל נחום: אני יכול להתפרץ רגע ולהגיד משהו?
<אייל נחום: אני מאפיקים ואני חושב שאגד יצטרף וגם ציון, המנכ"ל של קווים, יצטרף אליי, מטרופולין גם, אגד עכשיו הולך להכניס עוד קו לקניון איילון.
<אייל נחום: אין לי בעיה עם אגד, דרך אגב, אני מאוד אוהב, אני הייתי באגד 14 שנה.
<אייל נחום: אגד הולך להכניס עוד קו לקניון איילון, מישהו במשרד התחבורה או אתם יודעים מה קורה בשעות היום בקניון איילון?
<אייל נחום: לא עושים שם שום דבר.
<אייל נחום: סליחה שאני כזה נסער - - -
ישראל אייכלר: יש לי הצעת ייעול לדבריך.
ישראל אייכלר: אל תתייחס לקו הזה, תתייחס למה שקורה בקניון איילון, כי הקו הזה הוא חשוב לתושבי חולון ולא פחות חשוב תושבי חולון מתושבי ירושלים.
<אייל נחום: הוא חשוב ואנחנו פה בשביל לשרת את הציבור.
ישראל אייכלר: עכשיו ספר מה קורה לא רק בקניון איילון, אתה יכול לשפוך - - -
<אייל נחום: אני אספר הכול.
<אייל נחום: מתחיל בקניון איילון, שקניון איילון עומדים בתחנה אחת, עומדים בתחנה אחת אנחנו, אגד, קווים, מטרופולין, סופרבוס, דן.
<אייל נחום: אתם צריכים להבין מה הולך שם.
<אייל נחום: לבוא יום אחד נציגים, הנה בבקשה, נציג של דן, שיבוא נציג של משרד התחבורה.
<אייל נחום: תבין שעל זה אנחנו מקבלים דוחות שעומד שם בקר של משרד התחבורה עם כל הכבוד ואומרים לו 'כל אוטובוס שעומד קרוב לתחנה, תן לו דוח'.
<אייל נחום: מה זה נכון?
<אייל נחום: איך נכון?
<אייל נחום: אם אני בא לצאת מתחנה ועומד שם אגד ועומד שם דן ועומד שם קווים, איך אני יכול להתקרב לתחנה?
<יעקב בבילה: למי אתה בא בטענות?
<יעקב בבילה: אתה יודע למי באים בטענות?
<יעקב בבילה: לבני ברק.
<יעקב בבילה: אני מפעיל קווי רמת גן שם, כל קווי רמת גן ש - - -
<אייל נחום: חבר'ה, המסוע בקניון איילון חייב להיות מסודר.
<אייל נחום: חייב להיות.
<אייל נחום: צריכים לתת לזה - - -
ישראל אייכלר: אני חושב שייצגת יפה את חברת התחבורה, אני רוצה לשמוע את דן ואחרי זה את משרד התחבורה, או קודם את גיל ואחרי זה משרד התחבורה.
ישראל אייכלר: אני רוצה שתענה על הכול.
<יעקב בבילה: חברת דן היא מפעילה בתוך העיר בני ברק, קרוב ל-100,000 נוסעים שנוסעים ביום שם, עשרות קווים יש שם.
<יעקב בבילה: אנחנו מתפרנסים יפה, וחנוך מכיר אותנו, אנחנו נותנים שירות טוב, שירות מצוין, משתדלים לעשות את הכול, אבל יש לנו בעיה קשה מאוד.
<יעקב בבילה: זו פשוט העיר היחידה שאין מסופים, העיר היחידה בכל גוש דן שאין מסופים.
ישראל אייכלר: מה קורה בגבעתיים למשל?
<יעקב בבילה: בגבעתיים אין שום בעיה שם, יש לנו שטח.
<יעקב בבילה: אבל העיר היחידה שאין בה מסופים זו בני ברק, יש מצוקה קשה של מסופי תחבורה ציבורית.
<יעקב בבילה: אנחנו סובלים שם עם דוחות והוא יודע, כולם יודעים את זה, עשרות אלפי שקלים אנחנו משלמים דוחות.
ישראל אייכלר: דוחות על מה?
<יעקב בבילה: שאין לנו מקום חניה.
<יעקב בבילה: קו 2, לדוגמה, בבני ברק, הקו הכי חזק בבני ברק, פנימי, קו נהדר, יודעים את הבעיות האלה.
<יעקב בבילה: הנהגים הולכים ומסתובבים סביב עצמם שם.
<יעקב בבילה: אין שירותים, הם לא יכולים לעמוד, אם הם עומדים הם מקבלים דוח, הולכים, אתה לא מבין מה הולך שם.
ישראל אייכלר: וקו 2 נוסע רק בתוך בני ברק?
<יעקב בבילה: בתוך, פנימי בתוך בני ברק.
ישראל אייכלר: אין לו איזה תחנת - - -
<יעקב בבילה: יש לו תחנת יציאה, אבל יש שני מקומות עבודה.
<יעקב בבילה: יש שלושה קווים לשלושה מקומות עמידה בזמן שהתדירות של הקו הזה היא תדירות נהדרת, של 8 דקות, 6 דקות, שעות שיא.
<יעקב בבילה: מצד אחד העירייה רוצה, ובצדק, לתת שירות טוב, וגם אנחנו, אבל אין להם איפה לעמוד.
<יעקב בבילה: עכשיו מה עושים?
<יעקב בבילה: לנהג אין איפה לעשות את הצרכים שלו, אין לו את המנוחה שלו וכולם מבינים את הבעיה הזו.
<יעקב בבילה: יש לנו קו 8 שמסתובב סביב עצמו, אין מקום מנוחה, אין לו שום דבר.
<יעקב בבילה: יש בעיה קשה של מסופים בעיר בני ברק.
<יעקב בבילה: זו העיר היחידה - - - אנחנו אוהבים את בני ברק, מתפרנסים בה, מכבדים ומשתדלים לעשות את כל מה שאנחנו יכולים - - -
ישראל אייכלר: כל מה שאתה אומר זה בגלל שאתה אוהב אותם.
ישראל אייכלר: נהג, אחרי שהוא לא יכול לצאת לשירותים, אני לא מקנא בנוסעים שלו.
<יעקב בבילה: הגענו למצב שנהגים לא רוצים לעבוד בבני ברק.
ישראל אייכלר: בימים חמים.
ישראל אייכלר: היום יש מזגנים לפחות.
ישראל אייכלר: אני עוד זוכר שהיינו באים לבני ברק, בכלל לאזור גוש דן, הירושלמים, היינו יורדים לשם וחשבנו איך מיליון אנשים חיים בחום הזה.
ישראל אייכלר: היום יש מזגנים באוטובוס, אבל בכל זאת זה נורא.
ישראל אייכלר: אני רוצה לתת גם לגיל יעקב, שעוסק מצד הנוסע.
ישראל אייכלר: את הנהגים הם כבר ייצגו.
<קריאה: יש עוד הרבה.
ישראל אייכלר: אנחנו ניתן לכם, עד 11:00 אנחנו פה.
ישראל אייכלר: נתת לנו איזה טבלה גם.
יעקב גיל: נכון, אני אסביר.
יעקב גיל: קודם כל תודה על קיום הדיון ובכלל על הסדרה של הדיונים בתקופה האחרונה, זה מאוד מאוד חשוב ועוזר לקדם דברים.
יעקב גיל: אנחנו בארגון 15 דקות, שזה ארגון צרכני תחבורה ציבורית.
יעקב גיל: אנחנו גם מפעילים מוקד פניות ציבור שמגיעות אליו הרבה מאוד פניות מתושבים מכל הארץ.
יעקב גיל: יש לנו הרבה פניות מבני ברק, הרבה מאוד באופן טבעי ואנחנו הבאנו איזה שהוא סיכום של הנקודות שלדעתנו דורשות פתרון ואפשר לתת להן פתרון.
יעקב גיל: נתחיל אולי קצת מתיאור הבעיה.
יעקב גיל: בני ברק, כמו שידוע בטח לכולם, ל-70% מהתושבים אין רכב פרטי, זאת אומרת שרוב מוחלט של תושבי העיר תלויים באופן בלעדי בתחבורה הציבורית ולכן צריך לספק את התשתיות לתחבורה הציבורית.
יעקב גיל: בנוסף המבנה של בני ברק, שיש בה צפיפות ויש בה כמות גדולה של תושבים, מאפשר, אם ייתנו את התשתיות והתנאים, לספק שירותי תחבורה ציבורית מבחינה של עירוניות.
ישראל אייכלר: מה שאתה אומר, החומר מונח וכולנו קראנו.
יעקב גיל: אנחנו עשינו בדיקה, אני אסביר את זה בקצרה, של כמות ההזדמנויות שיש לבן אדם לעלות על אוטובוס, זאת אומרת כל העצירות שיש ביישוב מסוים ואחרי ששקללנו את כמות העצירות ביחס לכמות התושבים נוצר איזה שהוא דירוג של כיסוי התחבורה הציבורית פר תושב במדינת ישראל.
יעקב גיל: להפתעתנו הגדולה, אני חייב לומר, בני ברק לא יצאה במקום מספיק גבוה.
ישראל אייכלר: בוא נתחיל במספר אחת.
יעקב גיל: ביתר עלית, שירות מאוד מאוד אינטנסיבי, גם ב - - -
ישראל אייכלר: גם שם זו אוכלוסייה מאוד תלויה באוטובוסים.
יעקב גיל: נכון, שם קודם כל אין את הבעיות התנועתיות של בני ברק.
ישראל אייכלר: יש תשתיות רחבות.
יעקב גיל: נכון והעירייה מקדמת באופן ישיר ופעיל, ראש העיר עצמו מקדם תחבורה ציבורית.
יעקב גיל: כל הדירוג הזה הוא שקלול של כמות ההזדמנויות שיש לך לעלות על אוטובוס ביחס ל - - -
ישראל אייכלר: - - - את המקום האחרון.
יעקב גיל: מקום 24, הרשימה עוד ארוכה.
ישראל אייכלר: יש פה 163,000 תושבים, כתבת.
ישראל אייכלר: מה זה ה-134.90?
יעקב גיל: זה 134 עצירות תוך 15 דקות.
יעקב גיל: עצירות זה אומר כל עצירה של אוטובוס ברחבי העיר.
יעקב גיל: זאת אומרת כל הזדמנות שיש לך לעלות על אוטובוס ברחבי העיר.